Scott Derrickson Akan Mengarahkan Sekuel LABYRINTH
Selepas berundur dari kerusi pengarahan filem Doctor Strange in the Multiverse of Madness awal tahun ini, pengarah Scott Derrickson bakal terlibat dalam projek filem terbaru iaitu sebuah sekuel kepada filem cult-classic, Labyrinth lakonan David Bowie. Doctor Strange in the Multiverse of Madness  Doctor Strange in the Multiverse of Madness  Filem asal yang diterbitkan pada tahun 1986 mengisahkan tentang seorang remaja perempuan berusia 16 tahun, Sarah (Jennifer Connelly) yang cuba menyelamatkan adiknya Toby dari Jareth the Goblin King (Bowie). Labyrinth gagal dipentas box office walaupun mendapat sambutan hangat dari para pengkritik. Filem tersebut menjadi cult-classic sehingga berjaya menerbitkan novel, permainan video, tayangan ulangan dan perjumpaan tahunan para peminatnya. Sekuel Labyrinth telah diumumkan pada 2016 dengan Nicole Perlman (Detective Pikachu) telah dipilih untuk menulis lakon layar bersama-sama Jay Basu dan diarahkan Fede Álvarez (Don’t Breathe). Bagaimanapun, projek tersebut tersangkut diperingkat pembangunan dan terpaksa dibatalkan sehinggalah projek diumumkan dengan konsep yang baru. Lakon layar akan ditulis oleh Maggie Levin (Into the Dark, My Valentine), manakala Lisa Henson akan bertindak selaku penerbit. Derrickson akan turut bertindak selaku penerbit eksekutif bersama-sama Brian Henson dan C. Robert Cargill.